cyanic-selkie/wikianc huggingface dataset:
Επίσταση (βιολογία)
Η Επίσταση είναι η κατάσταση κατά  την  οποία  το  φαινοτυπικό αποτέλεσμα ενός  γονιδίου εξαρτάται από την δράση ενός άλλου μη αλληλόμορφου γονιδίου. Όταν έχουμε επιστατική επίδραση η ύπαρξη των αλληλόμορφων γονιδίων που συνδέονται με ένα γνώρισμα δεν αρκεί για να εκδηλωθεί το γνώρισμα. Η εκδήλωση αυτού του γνωρίσματος εξαρτάται και από την ύπαρξη άλλων γονιδίων που καταστέλλουν ή ενεργοποιούν την δράση των αλληλόμορφων. Άρα η επιστατική επίδραση πάνω στα αλληλόμορφα μπορεί να επιτρέψει ή να εμποδίσει την εμφάνιση ενός γνωρίσματος. Επομένως μπορούμε να πούμε ότι επίσταση είναι η κατάσταση κατά την οποία ο έλεγχος κάποιων γνωρισμάτων γίνεται και από γονίδια που παίζουν απλά τον ρόλο της παρεμπόδισης ή της ενεργοποίησης των αλληλόμορφων γονιδίων. Γενικά τα γνωρίσματα που ελέγχονται από ένα πλήθος γονιδίων (οφείλονται σε επιστατικές αλληλεπιδράσεις) λέγονται πολυγονιδιακά, ενώ τα γνωρίσματα που ελέγχονται αποκλειστικά από ένα γονίδιο λέγονται μονογονιδιακά. Το φαινόμενο της επίστασης έχει ως αποτέλεσμα αποκλίσεις από τις μεντελικές αναλογίες σε κάποιες περιπτώσεις διασταυρώσεων.
Εξωτερικοί σύνδεσμοι
Επισταση
Άρκα Γκντίνια (καλαθοσφαίριση)
Η Άρκα Γκντίνια (πολωνικά:Arka Gdynia) είναι πολωνικός επαγγελματικός σύλλογος καλαθοσφαίρισης, με έδρα τη Γκντίνια. Συμμετέχει στο Πρωτάθλημα Πολωνίας. Το όνομα χορηγίας του συλλόγου προέρχεται από την εταιρεία Asseco. Ιστορικά, ο σύλλογος είναι ένας από τους πιο επιτυχημένους στην Πολωνία, κυρίως λόγω των εννέα πρωταθλημάτων που κατέκτησε από το 2004 έως το 2012.
Ιστορία
Η ομάδα ιδρύθηκε το 1995, ως ΣΤΚ Τρεφλ Σόποτ (STK Trefl Sopot). Στην πρώτη της σεζόν, η ομάδα κέρδισε την τρίτη κατηγορία της Πολωνίας και τον προβιβασμό στην 1 Λίγκα. Τη σεζόν 1996-97, αφού βγήκε νικήτρια του Β Ομίλου Β της 1 Λιγκα, η ομάδα προβιβάστηκε στην κορυφαία κατηγορία.
Το 2003, η Πρόκομ Τρεφλ έπαιξε στον τελικό του EuroCup Challenge εναντίον του Άρη. Ξεκινώντας από το 2004, η ομάδα άρχισε να αγωνίζεται στην Ευρωλίγκα. Στην πρώτη της σεζόν στην Ευρωλίγκα, ο σύλλογος έγινε η πρώτη πολωνική ομάδα που έφτασε στις Καλύτερες 16 της διοργάνωσης. Κατά τη διάρκεια της σεζόν 2012-13, ήταν ένας από τους 14 συλλόγους σε όλη την Ευρώπη που κατείχε Άδειες Α κατηγορίας της Ευρωλίγκα, οι οποίες κανονικά έδιναν στους κατόχους τους αυτόματα μία θέση στους ομίλους της κανονικής περιόδου της διοργάνωσης.
Το 2018, ο σύλλογος άλλαξε το όνομά του σε Άρκα Γκντίνια. Επίσης, επέστρεψε σε ευρωπαϊκούς αγώνες για πρώτη φορά ύστερα από 6 χρόνια, παίζοντας στο EuroCup 2018-19.
Γήπεδο
Από το 2009, η Άρκα Γκντίνια παίζει τους εντός έδρας αγώνες της στην, χωρητικότητας 5,500 θεατών, Αρένα Γκντίνια Σπορτς.
Εξωτερικοί σύνδεσμοι
Κατηγορία:Πολωνικοί σύλλογοι καλαθοσφαίρισης Κατηγορία:Ιδρύσεις ομάδων καλαθοσφαίρισης το 1995
Πολ Σαρμπάνης
Ο Πολ Σαρμπάνης (αγγλ. Paul Spyros Sarbanes, 3 Φεβρουαρίου 1933 - 6 Δεκεμβρίου 2020), ήταν Αμερικανός πολιτικός (ελληνικής καταγωγής) και δικηγόρος, που υπηρέτησε ως Γερουσιαστής των Ηνωμένων Πολιτειών για το Μέριλαντ από το 1977 έως το 2007. Ήταν μέλος του Δημοκρατικού Κόμματος.
Επίσης, υπηρέτησε ως Μέλος της Βουλής των Αντιπροσώπων των ΗΠΑ για την 4η περιφέρεια (1973-1977) και την 3η περιφέρεια (1971-1973) του Μέριλαντ.
Ήταν ο Γερουσιαστής με την πλέον μακρόχρονη θητεία στην ιστορία της γενέτειράς του έως το πέρας της αντίστοιχης υπηρεσίας της Μπάρμπαρα Μικούλσκι, η οποία τον ξεπέρασε για μία μόλις ημέρα, στις 3 Ιανουαρίου του 2017.
Απόφοιτος του Πανεπιστημίου του Πρίνστον και μετεκπαιδευθείς (υποτροφία Rhodes) σε Οξφόρδη και Χάρβαρντ, ο Σαρμπάνης έγινε ο πρώτος ελληνοαμερικανός γερουσιαστής, αγωνιζόμενος επί σειρά δεκαετιών για τη στήριξη θέσεων της Ελλάδας στο διεθνές προσκήνιο. Επίσης, χάρις στο αναπτυγμένο νομικό του αισθητήριο, ο Σαρμπάνης πιστώνεται με διάφορες πρωτοβουλίες σε νομοθετικό επίπεδο
Ο γιος του, Τζον Σαρμπάνης είναι Μέλος της Βουλής των Αντιπροσώπων των ΗΠΑ για την 3η περιφέρεια του Μέριλαντ από το 2007.
Παραπομπές
Κατηγορία:Αμερικανοί πολιτικοί Κατηγορία:Ελληνοαμερικανοί Κατηγορία:Γερουσιαστές των ΗΠΑ Κατηγορία:Μέλη της Βουλής των Αντιπροσώπων (ΗΠΑ) Κατηγορία:Πολιτικοί του Δημοκρατικού Κόμματος (ΗΠΑ)
The Bachelor (Ελλάδα)
Το The Bachelor (ελληνικά: Ο εργένης) είναι τηλεοπτικό πρόγραμμα τύπου ριάλιτι, που προβλήθηκε για δυο συνεχόμενες τηλεοπτικές σεζόν (2020 και 2021) από τον τηλεοπτικό σταθμό Alpha TV στην Ελλάδα και Alpha Κύπρου στη Κύπρο. Το παιχνίδι αποτελεί την ελληνική εκδοχή του επιτυχημένου ομότιτλου αμερικάνικου ριάλιτι της "Warner Bros. International Television Production Limited".
Η ιδέα του παιχνιδιού είναι η συγκατοίκηση για μερικές εβδομάδες 20 νεαρών ανύπαντρων γυναικών σε ένα πολυτελές σπίτι όπου θα αναλώσουν το χρόνο τους, προσπαθώντας να προσελκύσουν το ενδιαφέρον του Εργένη. Νικήτρια θα αναδειχθεί η κοπέλα που ο ίδιος ο Εργένης θα υποδείξει ως εκλεκτή του.
Αν και την πρώτη χρονιά το παιχνίδι είχε υψηλή τηλεθέαση, τη δεύτερη τόσο τα νούμερα τηλεθέασης ήταν χαμηλά όσο και οι φωνές διαμαρτυρίας πιο έντονες που σύμφωνα με δημοσιογραφικές πηγές, ο ALPHA δεν προτίθεται να προχωρήσει σε ανανέωση του παιχνιδιού για τρίτη χρονιά, καθώς θεωρούν πως «το συγκεκριμένο project κάνει πολύ κακό στην εικόνα του σταθμού».
Οι παίκτες
Στον πρώτο κύκλο (Σεπτέμβριος - Δεκέμβριος 2020) για το ρόλο του Εργένη επιλέχθηκε ο πρώην παίκτης του ριάλιτι επιβίωσης Nomads, το οποίο είχε προβληθεί από τον τηλεοπτικό σταθμό ΑΝΤ1 το 2017, Παναγιώτης Βασιλάκος. Ο Βασιλάκος είναι απόφοιτος της Γυμναστικής Ακαδημίας και έχει ασχοληθεί κατά καιρούς με το ποδόσφαιρο και το μόντελινγκ, ενώ τώρα ασχολείται με τις αγοραπωλησίες ακινήτων. Για κάποιο διάστημα διετέλεσε υπεύθυνος της νεολαίας του κόμματος Τελεία του Απόστολου Γκλέτσου. Για τη συμμετοχή του στο παιχνίδι έλαβε το ποσό των 100.000 ευρώ καθώς και βραχυπρόθεσμη επαγγελματική συνεργασία με τον Alpha, παρουσιάζοντας το παιχνίδι Battle of the couples.
Στον δεύτερο κύκλο (Σεπτέμβριος - Δεκέμβριος 2021) για το ρόλο του Εργένη επιλέχθηκε ο επίσης πρώην παίκτης ριάλιτι επιβίωσης, του Survivor, το οποίο προβλήθηκε από τον τηλεοπτικό σταθμό ΣΚΑΪ, Αλέξης Παππάς. Ο Παππάς σπούδασε ηλεκτρολόγος - ψυκτικός αλλά ασχολήθηκε με το μόντελινγκ, συνεργαζόμενος με εταιρείες τόσο στην Ελλάδα όσο και στο εξωτερικό. Είχε πάρει επίσης μέρος και στο Just the 2 Of Us. Για τη συμμετοχή του στο Bachelor έλαβε το ποσό των 100.000 ευρώ.
Οι παίκτριες
Οι παίκτριες επιλέγονται με βάση τους followers (ακολούθους) που έχουν στα μέσα κοινωνικής δικτύωσης και ιδιαίτερα στο Instagram.
Οι παίκτριες που τελικά θα επιλεχθούν λαμβάνουν χρηματική αποζημίωση για την παραμονή τους, όσο καιρό συμμετέχουν και όσο καιρό κρατούν τα γυρίσματα. Οι περισσότερες πηγές κάνουν λόγο για 200 έως 500 ευρώ την εβδομάδα για κάθε συμμετέχουσα. Σύμφωνα με τους δημοσιογράφους πέρα από την χρηματική αποζημίωση, οι συμμετέχουσες φαίνεται ότι εξαργυρώνουν την συμμετοχή τους και με άλλους τρόπους, όπως με την αναγνωρισιμότητα το ονόματός τους, την αύξηση των ακολούθων τους στα μέσα κοινωνικής δικτύωσης, και την επιλογή τους από εταιρείες για διαφημίσεις προϊόντων. Πολλές συμμετέχουσες προωθούν και τις δικές τους επιχειρηματικές δραστηριότητες.
Κριτική
Η αρνητική κριτική που έχει δεχτεί το προϊόν εστιάζεται πρωτίστως στο θέμα του τρόπου αντιμετώπισης των γυναικών. Οι περισσότεροι δημοσιογράφοι βλέπουν να αναβιώνουν αρνητικά στερεότυπα περί γυναικών, που υποβίβαζαν το γυναικείο φύλο επί δεκαετίες. «Είκοσι γυναίκες, έτοιμες να ξεπεράσουν κάθε έννοια αυτοσεβασμού, αυτοεκτίμησης και οτιδήποτε σε «αυτο-», προκειμένου να κατακτήσουν την καρδιά του πρώτου Έλληνα bachelor. Επί μία ώρα, παρακολουθούμε - στην ουσία - μια αρένα, στην οποία «ρίχνονται» νέες γυναίκες, πρόθυμες να εξευτελιστούν για να αποκτήσουν τα 15 λεπτά (και παραπάνω εν προκειμένω) δημοσιότητας που τους αναλογούν.»
Οι φεμινιστικές ομάδες και συγκεκριμένα η «Ένωση Γυναικών Ελλάδας», στην διαμαρτυρία που έστειλαν στο ΕΣΡ, κάνουν λόγο για τους κινδύνους που ενέχει η εξοικείωση με «τον ανταγωνισμό και την αλληλοεξόντωση, τον ρατσισμό, τον σεξισμό, την κουλτούρα της βίας και του βιασμού.»
Αλλά και τα μέσα κοινωνικής δικτύωσης αντέδρασαν στο μήνυμα που προωθεί το τηλεπαιχνίδι. Συγκεκριμένα, μέσω της ηλεκτρονικής πλατφόρμας AVAAZ συγκεντρώνονται υπογραφές (25.000 μέχρι τώρα) υποστήριξης του αιτήματος για διακοπή της εκπομπής.
Ωστόσο αναφορές υπάρχουν και για το (κακό) σενάριο, την υποβάθμιση και κακοποίηση της ελληνικής γλώσσας, την χαμηλή αισθητική, και την γελοιοποίηση του ρόλου και των δυο φύλων.
Παραπομπές
Κατηγορία:Ελληνικές τηλεοπτικές εκπομπές Κατηγορία:Ελληνικές ψυχαγωγικές τηλεοπτικές εκπομπές Κατηγορία:Ελληνικά ριάλιτι σόου του Alpha
Κνουτ Φρένκελ
Ο Κνουτ Χιάλμαρ Φέρντιναντ Φρένκελ (Knut Hjalmar Ferdinand Frænkel, 14 Φεβρουαρίου 1870, τέλη Οκτωβρίου 1897) ήταν Σουηδός μηχανικός και αρκτικός εξερευνητής ο οποίος απεβίωσε κατά τη διάρκεια της αρκτικής αποστολής με αερόστατο του Σάλομον Αντρέε το 1897.
Ο Φρένκελ γεννήθηκε στο Κάρλσταντ, και ήταν γιος ταγματάρχη του Σώματος Κατασκευής Οδών και Πορθμών του Στρατού Ξηράς της Σουηδίας. Μεγάλωσε στην ορεινή περιοχή Γιέμτλαντ όπου απέκτησε ενδιαφέρον για δραστηριότητες αναψυχής και αθλητισμού. Στη συνέχεια παρακολούθησε μαθήματα στη Σχολή Πάλμγκρεν της Στοκχόλμης και αποφοίτησε με πτυχίο πολιτικού μηχανικού από το Βασιλικό Ινστιτούτο Τεχνολογίας το 1896. Προετοιμαζόταν να εισέλθει στο σώμα μηχανικών του στρατού όταν το 1897 προσέγγισε τον Σάλομον Αντρέε όταν αυτός σχεδίαζε την αποστολή στον Βόρειο Πόλο με αερόστατο. Ο τρίτος συμμετέχοντας της αποστολής αυτής ήταν ο Νιλς Στρίντμπεργκ. Ο Φρένκελ αντικατέστησε τον μετεωρολόγο Νιλς Γκούσταφ Έκχολμ, ο οποίος συμμετείχε στην προετοιμασία αλλά αποχώρησε την τελευταία στιγμή, ανησυχώντας για την κατασκευή του αεροστάτου.
Κατά τη διάρκεια της αποστολής με το αερόστατο, ο Φρένκελ ήταν υπεύθυνος για τη συγγραφή λεπτομερών πρωτοκόλλων για οτιδήποτε πραγματοποιούσαν οι συμμετέχοντες. Μετά από την προσγείωση τους στον πάγο, έγραψε το μετεωρολογικό δελτίο και ήταν υπεύθυνος για τη διάταξη της σκηνής τους. Ενώ παρασυρόταν στους πάγους για εβδομάδες, προσέγγισαν τα βορειοδυτικά της νήσου Κβίτεγια στην οποία αποβιβάστηκαν στις 5 Οκτωβρίου 1897. Εκεί έστησαν μια σκηνή και μετά από λίγες μέρες απεβίωσαν σε παρακείμενο ύψωμα. Ο Στρίντμπεργκ πέθανε πρώτος και τάφηκε από τους άλλους δύο συμμετέχοντες σχεδόν άμεσα.
Τα αντικείμενα της αποστολής βρέθηκαν κατά λάθος από τη νορβηγική Αποστολή Μπράτβααγκ στις 6 Αυγούστου 1930. Τα σώματα των Αντρέε και Στρίντμπεργκ βρέθηκαν και επεστράφησαν στην πατρίδα τους, ενώ το σώμα του Φρένκελ βρέθηκε από άλλη αποστολή στις αρχές Σεπτεμβρίου όταν είχε λιώσει μεγαλύτερο μέρος του χιονιού και του πάγου. Στους τρεις εξερευνητές αποδόθηκαν οι μέγιστες τιμές κατά τη διάρκεια της κηδείας τους. Μετά την αποτέφρωση των σωμάτων τους, οι τέφρες τάφηκαν μαζί σε κοιμητήριο της Στοκχόλμης.
Παραπομπές
Κατηγορία:Σουηδοί εξερευνητές Κατηγορία:Σουηδοί αεροπόροι Κατηγορία:Σουηδοί μηχανικοί
Περιοχή Κιτέτο
Η Περιοχή Κιτέτο (Αγγλικά: Kiteto District, Σουαχίλι: Wilaya ya Kiteto), είναι μία από τις πέντε περιοχές στην Περιφέρεια Μανυάρα (Manyara Region) της Τανζανίας. Στα βόρεια συνορεύει με την Περιφέρεια Σιμαντζίρο (Simanjiro District), ανατολικά με την Περιφέρεια Τάνγκα (Tanga Region), με την Περιφέρεια Μορογκόρο (Morogoro Region) και δυτικά με την Περιφέρεια Ντοντόμα (Dodoma Region). Dodoma
Σύμφωνα με την Εθνική Απογραφή της Τανζανίας του 2002, ο πληθυσμός στην Επαρχία Κιτέτο (Kiteto District), ήταν 152.757 άτομα.
Ο Επαρχιακός Επίτροπος στην Επαρχία Επαρχία Κιτέτο (Kiteto District), είναι ο Lt. Lepillal Ole Moloiment.
Τμήματα
Η Περιοχή Κιτέτο (Kiteto District), διαιρείται διοικητικά σε 23 Τμήματα: • 5
Σημειώσεις
<references responsive="0" group="Σημ." /> <references group="Παρ. Σημ." />
Πήγες
Κατηγορία:Επαρχίες της Περιφέρειας Μανυάρα Κατηγορία:Επαρχίες της Τανζανίας
Λάζαρος Μουσιού
Ο Λάζαρος Μουσιού, στις Σπέτσες το όνομα αναφέρεται και Μουσιός, ήταν Έλληνας αρσιβαρίστας ο πρώτος νικητής στους πρώτους αγώνες άρσης βαρών που έγιναν στην Ελλάδα. Ήταν από τις Σπέτσες, κομμωτής στο επάγγελμα, που συμμετείχε στα Δ΄Ολύμπια του 1889.
Στους αγώνες που έγιναν στο κεντρικό γυμναστήριο που είχε στηθή στην πλατεία Ομόνοιας, ο Μουσιού ήταν νικητής στην Άρση βαρών δια αμφοτέρων των χειρών και δεύτερος στην Δισκοβολία δια δίσκου ξύλινου άνευ σιδηράς στεφάνης.
Παραπομπές
Κατηγορία:Έλληνες αθλητές της άρσης βαρών Κατηγορία:Έλληνες αθλητές της δισκοβολίας
Συκαμιά Λέσβου
εναλλ.=Παναγιά Γοργόνα|μικρογραφία|Παναγιά Γοργόνα Η Συκαμινέα, Συκαμιά ή Σκαμνιά είναι ημιορεινό χωριό στη Λέσβο. Σύμφωνα με το πρόγραμμα Καποδίστριας ανήκε στον Δήμο Μηθύμνας, με το πρόγραμμα Καλλικράτης στον Δήμο Λέσβου, ενώ σήμερα σύμφωνα με το πρόγραμμα Κλεισθένης ανήκει στο Δήμο Δυτικής Λέσβου. Σύμφωνα με την απογραφή του 2011 έχει 169 κατοίκους. Βρίσκεται στο βορειοανατολικό άκρο του νησιού, σε υψόμετρο 300 μέτρα, στις βορειοανατολικές πλαγιές του όρους Λεπέτυμνος, 49 χλμ. βορειοδυτικά της Μυτιλήνης. Στη Συκιαμιά γεννήθηκε ο λογοτέχνης Στρατής Μυριβήλης.
Το χωριό έχει χαρακτηριστεί παραδοσιακός οικισμός. Τα σπίτια του χωριού είναι πετρόκτιστα. Ανάμεσα σε αυτά βρίσκεται η οικία του Μυριβήλη, η οποία όμως δεν είναι επισκέψιμη. Στο χωριό λειτουργεί λαογραφικό μουσείο το οποίο στεγάζεται στο πετρόκτιστο κτίριο του δημοτικού σχολείου. Στο μουσείο βρίσκεται και συλλογή με αντικείμενα του Μυριβήλη. Η εκκλησία του χωριού είναι η τρίκλιτη βασιλική της αγίας Φωτεινής. Το χωριό περιβάλλεται από ελαιώνες, πεύκα και πλατάνια. Επίνειο του χωριού είναι η Σκάλα Συκαμινιάς, όπου βρίσκεται η εκκλησία της Παναγίας της Γοργόνας και η λεγόμενη μουριά του Μυριβήλη.
Δημογραφία
Η πορεία του πληθυσμού σύμφωνα με τις απογραφές:
Παραπομπές
Κατηγορία:Χωριά της Λέσβου Κατηγορία:Δήμος Δυτικής Λέσβου
Γεώργιος του Μεκλεμβούργου-Στρέλιτς
Ο Γεώργιος (γερμ. Georg, 12 Αυγούστου 1779 - 6 Σεπτεμβρίου 1860) από τον Οίκο του Μεκλεμβούργου ήταν μέγας δούκας του Μεκλεμβούργου-Στρέλιτς (1816-1860).
Βιογραφία
Ο Γεώργιος Φρειδερίκος Κάρολος Ιωσήφ ήταν ο πρωτότοκος γιος του Καρόλου Β΄ του Μεκλεμβούργου-Στρέλιτς και της Φρειδερίκης, κόρης του Γεωργίου Γουλιέλμου της Έσσης-Ντάρμστατ.
Το 1860 απεβίωσε στο Νόιστρελιτς σε ηλικία 81 ετών.
Οικογένεια
Νυμφεύτηκε το 1817 τη Μαρία, κόρη του Φρειδερίκου της Έσσης-Κάσσελ, και είχε τέκνα:
Παραπομπές
Κατηγορία:Οίκος του Μεκλεμβούργου
Ροσάνα Σαν Χουάν
H Ροσάνα Σαν Χουάν (Rossana San Juan, γεννημένη ως Ροσάνα Κλάουδια Μαρτίνες Ρεμπογιέδο Rossana Claudia Martínez Rebolledo, 30 Αυγούστου 1969 -) είναι Μεξικανή ηθοποιός και τραγουδίστρια.
Φιλμογραφία
Τηλενουβέλες
Τηλεόραση
Εξωτερικοί Σύνδεσμοι
Κατηγορία:Μεξικανές ηθοποιοί κινηματογράφου Κατηγορία:Μεξικανές ηθοποιοί τηλεόρασης Κατηγορία:Μεξικανοί τραγουδιστές
Φυλοσύνδετη κληρονομικότητα
250px|right|thumb|Κληρονομικότητα ενός φυλοσύνδετου γνωρίσματος από ετερόζυγη μητέρα στην περίπτωση επικρατούς γονιδίου Η φυλοσύνδετη κληρονομικότητα (ή αλλιώς Χ-συνδεδεμένη κληρονομικότητα) αναφέρεται σε γνωρίσματα που κληρονομούνται μέσω του Χ χρωμοσώματος των θηλυκών είτε των αρσενικών ατόμων. Τα γονίδια που ελέγχουν τα συγκεκριμένα γνωρίσματα λέγονται φυλοσύνδετα και βρίσκονται στο φυλετικό χρωμόσωμα "Χ".
Η αιτία της φυλοσύνδετης κληρονομικότητας είναι ότι δεν υπάρχει αντίστοιχη ομόλογη περιοχή του "Χ" χρωμοσώματος στο χρωμόσωμα "Υ" (το Υ χρωμόσωμα είναι μικρότερο), δηλαδή τα γονίδια αυτά στο αρσενικό άτομο δεν βρίσκονται σε ζεύγη (όπως όλα τα υπόλοιπα γονίδια που ονομάζονται αυτοσωμικά) αλλά απαντούν μόνα τους. Συνέπεια αυτού του γεγονότος είναι ότι η έκφραση αυτών των επιπλέον γονιδίων που περιέχονται στο "Χ" χρωμόσωμα, στα αρσενικά άτομα πραγματοποιείται αυτόνομα. Έτσι σε ένα αρσενικό άτομο θα εμφανιστεί ο φαινότυπος που ελέγχεται από υπολειπόμενο γονίδιο αν αυτό υπάρχει στο μοναδικό χρωμόσωμα "Χ" που κληρονόμησε από τη μητέρα του. Ενώ στα θηλυκά άτομα για να εμφανιστεί ο ίδιος φαινότυπος, είναι απαραίτητο να υπάρχει το ίδιο αλληλόμορφο γονίδιο και στο χρωμόσωμα "Χ" που κληρονόμησε από τον πατέρα,.
Υπάρχει και η αντίθετη περίπτωση, όπου κάποια γονίδια του "Υ" χρωμοσώματος δεν υπάρχουν στο "Χ". Αυτά λέγονται ολανδρικά γονίδια και κληρονομούνται μόνο από τον πατέρα. Για τα γονίδια που κληρονομούνται αποκλειστικά απο τον ένα γονέα (τα φυλοσύνδετα ή τα ολανδρικά) λέμε ότι στο αρσενικό άτομο βρίσκονται σε ημιζυγωτία, ενώ τα γονίδια που κληρονομούνται και από τους δύο γονείς (τα αυτοσωμικά) λέμε ότι βρίσκονται σε ομοζυγωτία (αν έχουν μεταξύ τους το ίδιο αλληλόμορφο) και σε ετεροζυγωτία (αν έχουν μεταξύ τους διαφορετικό αλληλόμορφο). Γνωστές περιπτώσεις φυλοσύνδετων γνωρισμάτων στον άνθρωπο είναι η αχρωματοψία, η αιμορροφιλία, η μυική δυστροφία( πιο συχνή μορφή της η δυστροφία Duchenne), και άλλα.
Κατηγορία:Γενετική
Μάρτιν Ρούνεϊ
Ο Μάρτιν Ρούνεϊ (γενν. 3 Απριλίου 1987) είναι Βρετανός αθλητής του στίβου. Είναι χάλκινος ολυμπιονίκης στα 4x400 μέτρα σκυταλοδρομία στους Ολυμπιακούς Αγώνες 2008. Είναι ασημένιος και δύο φορές χάλκινος παγκόσμιος πρωταθλητής (2009 Βερολίνο, 2015 Πεκίνο, Λονδίνο 2017) και τρείς φορές Πρωταθλητής Ευρώπης.
Καριέρα
Έχει στην κατοχή του ένα χάλκινο σε Ολυμπιακούς Αγώνες (2008). Στο Παγκόσμιο Πρωτάθλημα του Βερολίνου ήταν ασημένιος στα 4x400. 6 χρόνια μετά, στο Παγκόσμιο Πρωτάθλημα του Πεκίνου ήταν 3ος στο ίδιο αγώνισμα. Στο Παγκόσμιο Πρωτάθλημα Στίβου 2017 ήταν επίσης τρίτος στα 4x400. Σε Ευρωπαϊκά Πρωταθλήματα έχει 3 χρυσά, 2 ασημένια και 1 χάλκινο σε αγωνίσματα των 400 και 4x400 μέτρων σκυταλοδρομίας.
Παραπομπές
Κατηγορία:Βρετανοί αθλητές του στίβου Κατηγορία:Κάτοχοι μεταλλίων του Παγκοσμίου Πρωταθλήματος Στίβου Ρούνεϊ
Αγνωστικιστικός θεϊσμός
Αγνωστικιστικός θεϊσμός ή αγνωστικός θεϊσμός είναι η φιλοσοφική θέση η οποία συμπεριλαμβάνει και τον θεϊσμό και τον αγνωστικισμό. Οι αγνωστικιστές θεϊστές πιστεύουν οτι υπάρχει ένας ή περισσότεροι θεοί αλλά η γνώση για αυτούς είναι προς το παρόν είτε άγνωστη είτε αδύνατη (πάλι είτε ως θέση αρχής είτε ως γνώση από τα μεχρι τώρα δεδομένα). Η συγκεκριμένη ιδεολογία έρχεται σε αντίθεση με τον αγνωστικιστικό αθεϊσμό, ο οποίος βασίζεται στη πίστη πως η ύπαρξη κάποιας θεότητας είναι αδύνατο να είναι γνωστή οπότε το θείον δεν υπάρχει (είτε ως θέση αρχής, είτε ως γνώση από τα μέχρι τώρα δεδομένα). Παρ’ όλα αυτα οι θεωρίες του αγνωστικιστικού θεϊσμού αλλά και και του αγνωστικιστικού αθεϊσμού ουσιαστικά βασίζονται σε ανθρώπινα πιστεύω. Ο Εμπειρικός Αγνωστικισμός, που είναι το ένα από τα δύο είδη του Αγνωστικισμού, και ο Εμπειρισμός από την άλλη είναι ιδεολογίες που δεν βασίζονται στην πίστη αλλά στην προσωπική εμπειρία, η οποία οδηγεί στην άρρητη γνώση.
Παραπομπές
Κατηγορία:Φιλοσοφία της θρησκείας
Εκκλησία των Αγίων Ναζαρίου και Κελσίου (Βερόνα)
Η Εκκλησία των Αγίων Ναζαρίου και Κελσίου (La chiesa dei Santi Nazaro e Celso) είναι καθολική εκκλησία στη Βερόνα, στην Ιταλία.
Πρόκειται για εκκλησία μοναστηριού, το οποίο πρώτη φορά αναφέρεται σε έγγραφο του 1035. Ξεκίνησε να κατασκευάζεται το 1464, στη θέση της προηγούμενης εκκλησίας που κατεδαφίστηκε. Το 1810, με διάταγμα του Ναπολέοντα, το μοναστήρι διαλύθηκε και όλα τα κτίσματα της μονής, εκτός από την εκκλησία, κατεδαφίστηκαν. Ο ναός έχει στοιχεία γοτθικού και αναγεννησιακού ρυθμού. Στις πλαϊνές πλευρές του υπάρχουν πίνακες του Αντόνιο Μπαντίλε, του Ορλάντο Φλάκκο, του Μπατίστα ντελ Μόρο και του Ντομένικο Μπρουσασόρτσι ενώ στο ιερό υπάρχουν νωπογραφίες και πίνακες του Παόλο Φαρινάτι. Εντός του ναού υπάρχει το παρεκκλήσι του Αγίου Βλασίου, στο οποίο φυλάσσονται τα λείψανα του αγίου καθώς και της Αγίας Τζουλιάνα, από το 1774.
Η Κοκκινοσκουφίτσα (ταινία)
Η Κοκκινοσκουφίτσα (πρωτότυπος τίτλος: Red Riding Hood) είναι αμερικανικό θρίλερ παραγωγής 2011, σε σκηνοθεσία της Κάθριν Χάρντγουικ και σενάριο του Ντέιβιντ Λέσλι Τζόνσον, σεναριογράφος της ταινίας τρόμου Orphan. Βασίζεται στο κλασικό παραμύθι Η Κοκκινοσκουφίτσα των Αδελφών Γκριμ.
Πλοκή
Το θύμα αυτή τη φορά είναι η μεγαλύτερη αδελφή της Βάλερι (Αμάντα Σάιφρεντ), μιας όμορφης νεαρής κοπέλας, που έχει μόλις μάθει ότι οι γονείς της έχουν κανονίσει να την παντρέψουν με τον Χένρι (Μαξ Άιρονς), γόνο της πιο πλούσιας οικογένειας της πόλης, για να ξεπληρώσουν το χρέος τους στον πατέρα του. Αλλά στην καρδιά της Βάλερι υπάρχει χώρος μόνο για τον Πίτερ (Σάιλο Φερνάντεζ), ένα φτωχό ξυλοκόπο που αγαπά εδώ και πολλά χρόνια.
Για να αποφύγει το χωρισμό, το ζευγάρι σχεδιάζει να το σκάσει, αλλά η τρομακτική παρουσία του λυκανθρώπου τους αλλάζει τα σχέδια. Καθώς η πόλη διψά για εκδίκηση, καλεί στο Ντάγκερχορν το διάσημο κυνηγό λυκάνθρωπων, τον Πάτερ Σόλομον (Γκάρι Όλντμαν) προκειμένου να τους δώσει διέξοδο στο πρόβλημά τους. Αλλά η άφιξη του Σόλομον μόνο μεγαλύτερη αναταραχή φέρνει, καθώς προειδοποιεί τους κατοίκους, ότι ο λυκάνθρωπος παίρνει ανθρώπινη μορφή τη μέρα, και συνεπώς θα μπορούσε να είναι ο οποιοσδήποτε ανάμεσά τους. Κανείς δεν είναι υπεράνω υποψίας. Πανικός καταλαμβάνει την πόλη, καθώς ο αριθμός των νεκρών αυξάνεται κάθε φορά που το φεγγάρι γίνεται κόκκινο, σπέρνοντας τη διχόνοια στην κλειστή κοινωνία του Ντάγκερχορν. Στο μεταξύ, η Βάλερι ανακαλύπτει ότι έχει μια ιδιαίτερη σύνδεση με το λυκάνθρωπο, γεγονός που τους φέρνει κοντά, κάνοντάς την, ταυτόχρονα, ύποπτη και δόλωμα.
Υποδοχή
Η εφημερίδα Daily Express ανέφερε ότι "Η πλοκή έχει απίστευτο σασπένς στο στιλ της Αγκάθα Κρίστι –ο ένοχος μπορεί να είναι οποιοσδήποτε!». Επίσης, η Tolucan Times δήλωσε πως "Η Κοκκινοσκουφίτσα δεν είναι ταινία τρόμου ή «αντίπαλος» του Λυκόφως. Είναι ταινία μυστηρίου, και μάλιστα πολύ καλή, με εξαιρετικές ερμηνείες, ρυθμό και ατμόσφαιρα".
Εξωτερικοί σύνδεσμοι
Κατηγορία:Ταινίες του 2011 Κατηγορία:Ταινίες παραγωγής Warner Bros. Κατηγορία:Καναδικές ταινίες Κατηγορία:Καναδικές ταινίες τρόμου Κατηγορία:Αγγλόφωνες ταινίες Κατηγορία:Αμερικανικές ταινίες τρόμου Κατηγορία:Καναδικές ταινίες φαντασίας Κατηγορία:Αισθηματικές ταινίες τρόμου Κατηγορία:Ταινίες σκοτεινής φαντασίας Κατηγορία:Λυκάνθρωποι σε ταινίες
Αρένα Γκντίνια Σπορτς
Η Αρένα Γκντίνια Σπορτς (λατινική γραφή:Gdynia Sports Arena, γνωστή στην Πολωνία ως Hala Sportowo-Widowiskowa Gdynia) είναι μία κλειστή αρένα που βρίσκεται στη Γκντίνια της Πολωνίας. Είναι η έδρα του επαγγελματικού συλλόγου καλαθοσφαίρισης Άρκα Γκντίνια. Η αρένα άνοιξε στις 22 Δεκεμβρίου 2008 και διαθέτει χωρητικότητα 5.500 θέσεων για αγώνες καλαθοσφαίρισης.
Η αρένα φιλοξένησε την τελική κλήρωση του Παγκοσμίου Κυπέλλου ποδοσφαίρου U20 του 2019.
Εξωτερικοί σύνδεσμοι
Κατηγορία:Γήπεδα καλαθοσφαίρισης στην Πολωνία Κατηγορία:Κλειστά στάδια στην Πολωνία
Γαββαθάς Λέσβου
Ο Γαββαθάς είναι παραθαλάσσιο χωριό της δυτικής Λέσβου στην Περιφερειακή Ενότητα Λέσβου, το οποίο βρίσκεται στα βόρεια παράλια του νησιού σε υψόμετρο 2 μέτρα. Απέχει 34 χλμ. Δ.-ΒΔ. από την Καλλονή (έδρα του δήμου) και 73 χλμ. ΒΔ. από την Μυτιλήνη. Είναι ψαροχώρι και αποτελεί το επίνειο της Άντισσας (8 χλμ. νότια) ενώ διαθέτει μικρό λιμανάκι που είναι και αλιευτικό καταφύγιο. Στην περιοχή λειτουργούν ξενοδοχείο, ενοικιαζόμενα δωμάτια και μερικά κέντρα εστίασης (ψαροταβέρνες κ.α.). Το ξωκλήσι του Αγίου Βασιλείου έχει κηρυχθεί από το 1963 αρχαίο μνημείο. ενώ στην τοποθεσία "Άγιοι Αρχάγγελοι" υπάρχει παλαιοχριστιανική βασιλική και τάφοι. Ως ξεχωριστός οικισμός αναφέρεται επίσημα για πρώτη φορά το 1961 να απογράφεται στην τότε κοινότητα Αντίσσης. Σύμφωνα με το Πρόγραμμα «Καλλικράτης» και την τροποποίηση του άρθρου 1 ανήκει στη δημοτική κοινότητα Αντίσσης που υπάγεται στη δημοτική ενότητα Ερεσού - Αντίσσης του Δήμου Δυτικής Λέσβου και σύμφωνα με την απογραφή του 2011 έχει πληθυσμό 90 κατοίκους
Παραπομπές
Κατηγορία:Χωριά της Λέσβου Κατηγορία:Δήμος Δυτικής Λέσβου
Άννα Στάινερ-Κνίτελ
Η Άννα Στάινερ-Κνίτελ (γερμανικά: Anna Stainer-Knittel, 28 Ιουλίου 1841 -28 Φεβρουαρίου 1915) ήταν Αυστριακή ζωγράφος πορτρέτων και λουλουδιών. Γεννήθηκε στην κοινότητα Ελμπίγκεναλπ του Τυρόλου και ήταν κόρη ενός οπλοποιού, και παρά την αυστηρότητα που διακατείχε τον πατέρα της, πάντα την ενθάρρυνε να ακολουθεί τις φιλοδοξίες της. Ο θείος ήταν ο Γιόζεφ Αλόις Κνίτελ, γνωστός γλύπτης της εποχής, όπως επίσης θείος της ήταν και ο ζωγράφος Γιόζεφ Άντον Κοχ. Το 1859, ξεκίνησε να σπουδάσει στην Ακαδημία Καλών Τεχνών του Μονάχου, έχοντας κάποιους περιορισμός, επειδή ήταν γυναίκα. Το 1864, γύρισε στη γενέτειρά της λόγω έλλειψης πόρων. Έτσι, εκείνη την περίοδο ζωγράφισε πολλούς πίνακες πορτρέτα της οικογένειας, καθώς και τοπία.
Αργότερα μετακόμισε μόνη της στο Ίνσμπρουκ, όπου έβγαζε τα προς το ζην ως ζωγράφος πορτρέτων. Εν συνεχεία, παντρεύτηκε τον καλλιτέχνη κεραμικών Ένγκελμπερτ Στάινερ, το 1867, παρά τις αντιρρήσεις της οικογένειάς της. Κατά αυτήν την περίοδο, ζωγράφισε λουλούδια σε πολλά από τα έργα του συζύγου της, όπως σε κούπες και πιάτα. Μεταξύ το 1868 και το 1871 το ζεύγος απέκτησε δύο γιους και μία κόρη. Το 1873, ίδρυσε σχολή ζωγραφικής για γυναίκες, την οποία τη διατήρησε έως και το τέλος της ζωής της. Μαθήτριες της εκεί υπήρξαν οι Maria Tilipaul-Kistler (1884-1963) και Wilhelmine Redlich (1869-1954). Ένα περιστατικό της ζωή της, οδήγησε τη Wilhelmine von Hillern, να γράψει το Die Geier-Wally ένα από τα πρώτα δείγματα φεμινιστικής λογοτεχνίας. Η Κνίτελ απεβίωσε στην πόλη Βάτενς.
Σε ηλικία 17 ετών, προσφέρθηκε να κάνει καταρρίχηση για να μετακινήσει μία φωλιά αετών. Πρακτική που ήταν διαδεδομένη, κατά την περίοδο, σε μία προσπάθεια των βοσκών να σώσουν τα κοπάδια τους. Την προηγούμενη χρονιά, ο τελευταίος που το προσπάθησε δεν είχε θετικές καταλήξεις κι έτσι εκείνη τη χρονιά κανείς δεν προσφερόταν. Η Κνίτελ προσφέρθηκε και τα κατάφερε, λέγεται κιόλας ότι δέχτηκε κι επίθεση από ενήλικο αετό. Το 1863, το γεγονός περιγράφηκε από τον Λούτβικ Σέουμπ, στην ιστορία του Das Annele im Adlerhorst. Και το 1873, τελικά, αναφέρθηκε στο προαναφερθέν μυθιστόρημα. Το 1892, η ιστορία αυτή έγινε και όπερα του Αλφρέντο Καταλάνι. Ενώ μεταξύ το 1921 και το 1956, γυρίστηκαν τρεις ταινίες που αφορούσαν το παραπάνω μυθιστόρημα, και με τρεις να μοιράζονται τον ίδιο τίτλος The Vulture Wally.
Εξωτερικοί σύνδεσμοι
Κατηγορία:Αυστριακοί ζωγράφοι
Γιάκομπ Ίνγεμπριγκτσεν
Ο Γιάκομπ Ίνγεμπριγκτσεν (γενν. 19 Σεπτεμβρίου 2000) είναι Νορβηγός δρομέας μεσαίων-μεγάλων αποστάσεων, χρυσός Ολυμπιονίκης το 2021 στο Τόκιο. Είναι πρωταθλητής Ευρώπης στα 1.500 μ και στα 5.000 μ.
Αθλητική καριέρα
Στα 17 του χρόνια, ο Ίνγεμπριγκτσεν έχει κατακτήσει δύο Ευρωπαϊκούς τίτλους. Συγκεκριμένα, στο Ευρωπαϊκό Πρωτάθλημα Στίβου 2018 στο Βερολίνο κατάφερε να κερδίσει στα 1500 μέτρα με επίδοση 3:38.10. Στα 5000 μέτρα, με επίδοση 13:17.06 κατάφερε να επαναλάβει την νίκη του και να κερδίσει το χρυσό μετάλλιο.
Στο Παγκόσμιο Πρωτάθλημα Στίβου Κ-20 2018 στο Τάμπερε ο 17χρονος Νορβηγός κέρδισε αργυρό στα 1500 μέτρα και χάλκινο στα 5000 μέτρα.
Παραπομπές
Κατηγορία:Νορβηγοί αθλητές του στίβου Κατηγορία:Δρομείς μεσαίων αποστάσεων Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου Κατηγορία:Αθλητές του στίβου στους Θερινούς Ολυμπιακούς Αγώνες 2020
Αντώνης Μωραΐτης
Ο Αντώνης Μωραΐτης (1914 – 18 Νοεμβρίου 1981 ), ήταν Έλληνας φιλόλογος,ιδιοκτήτης και διευθυντής της Σχολής Μωραΐτη.
Βίος
Γεννήθηκε στο Καστελλόριζο το 1914. Ολοκλήρωσε τις γυμνασιακές του σπουδές στο Β΄ Γυμνάσιο Αρρένων Πειραιώς. Πτυχιούχος της Φιλοσοφικής Σχολής Αθηνών, τον Δεκέμβριο του 1936. Συμμετείχε κατά τη διάρκεια των σπουδών του, στον κύκλο των στενών μαθητών του Ιωάννη Συκουτρή.
Επαγγελματική σταδιοδρομία
Εργάστηκε αρχικά ως καθηγητής στο Λύκειον Αθηνά (σημερινή Σχολή Ζηρίδη), ύστερα στο Ελληνικόν Εκπαιδευτήριον (σημερινή Σχολή Ι.Μ.Παναγιωτόπουλου) και από το 1941 ως το 1946 διατέλεσε συνδιευθυντής του «Προτύπου Λυκείου Αθηνών», που είχε ιδρυθεί το 1936 από τον μαθηματικό Κάρολο Μπερζάν και τη γυναίκα του Φλώρα (αδελφή του Δημήτρη Ροντήρη). Το 1952 η άδεια λειτουργίας του Σχολείου αυτού μεταβιβάστηκε στον Αντώνη Μωραΐτη, ο οποίος διατήρησε και τη διεύθυνσή του ως το θάνατό του. Από το 1978 το Σχολείο λειτουργεί με την επωνυμία «Σχολή Μωραΐτη».
Με τα ειδικά ενδιαφέροντά του για τη νεοελληνική λογοτεχνία, την αγάπη του για την τέχνη γενικότερα, αλλά ιδίως με την παιδαγωγική του ευαισθησία, ο Α. Μωραΐτης συνέβαλε αρχικά στη διαμόρφωση του προοδευτικού χαρακτήρα του «Πρότυπου Λυκείου», για να του δώσει ύστερα έντονα τη σφραγίδα της δικής του προσωπικότητας. Σκοπός του Σχολείου έγινε, κατά τη δική του διατύπωση, «να διαμορφώνει ολοκληρωμένους ανθρώπους, με γερό σώμα, με στέρεες γνώσεις, με τίμιο και ισχυρό χαρακτήρα, ανθρώπους με πίστη και αγάπη για την Ελλάδα, συνειδητά ενταγμένους στο κοινωνικό σύνολο».
Σε δικές του πρωτοβουλίες, προτροπές ή εγκρίσεις οφείλονται μια σειρά από πρωτοποριακές για τα ελληνικά πράγματα καινοτομίες που εφαρμόσθηκαν στη «Σχολή Μωραΐτη», για να επηρεάσουν αργότερα το κρατικό σύστημα. Αναφέρονται ενδεικτικά η οργάνωση της μαθητικής κοινότητας στα πρώτα μεταπολεμικά χρόνια, η αυτονόμηση του μαθήματος της νεοελληνικής λογοτεχνίας από την έκθεση, η συνεργασία με σχολικούς ψυχολόγους, η διδασκαλία και δεύτερης ξένης γλώσσας, η κατάργηση της βαθμολογίας στο δημοτικό σχολείο, ο χωρισμός της μέσης βαθμίδας σε κύκλους (τώρα Γυμνάσιο-Λύκειο), η επιμονή στη χρήση και τη διδασκαλία της δημοτικής σε εποχές που αυτή ήταν αποκλεισμένη από το επίσημο πρόγραμμα κ.ά.
Με την ίδια διάθεση, ο Αντώνης Μωραΐτης ίδρυσε το 1972 τη μη κερδοσκοπικού χαρακτήρα «Εταιρεία Σπουδών Νεοελληνικού Πολιτισμού και Γενικής Παιδείας», που μέσα στο κλίμα της δικτατορίας «έδωσε το βήμα σε ανθρώπους των γραμμάτων με αδέσμευτη σκέψη, για να εκφραστούν ελεύθερα», όπως σημείωσε ο ίδιος. Πρώτος πρόεδρος της Εταιρείας δέχτηκε να γίνει ο Παντελής Πρεβελάκης – τον διαδέχτηκε ο Γ.Π. Σαββίδης. Η Εταιρεία με τις δημόσιες εκδηλώσεις της (εκθέσεις, διαλέξεις, ελεύθερα μαθήματα), τις εκδόσεις της και τη λειτουργία του Κέντρου Ερευνών Νεοελληνικής Εκπαίδευσης συνεχίζει το έργο της και μετά τη μεταπολίτευση και παρεμβαίνει ουσιαστικά στην πνευματική ζωή της χώρας.
Εξωτερικοί σύνδεσμοι
Κατηγορία:Έλληνες φιλόλογοι Κατηγορία:Καστελλόριζο Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Καρυές Σερρών
Οι Καρυές (παλαιά ονομασία Μπάνιτσα, Βουλγαρικά/Баница , Banitsa ή Banica, Οθωμανικά Τουρκικά: بانيچه, Τουρκικά: Baniça) είναι ερειπωμένο χωριό το οποίο ευρισκόταν σε απόσταση 20 χμ. στα βόρεια της πόλεως των Σερρών, στη σημερινή περιφέρεια Κεντρικής Μακεδονίας. Ήταν χτισμένο στις όχθες ποταμού, στους πρόποδες μετρίου υψομέτρου βουνών. Πλάι στο ρέμα Αγίων Αναργύρων έχουν ανακαλυφτεί ερείπια ρωμαϊκού κάστρου, καθώς και ίχνη από μεταλλουργείο σιδήρου.
Σύμφωνα με τοπική προφορική παράδοση, την οποία μετέφερε ο Βούλγαρος γλωσσολόγος Γιορντάν Ιβάνοφ, το χωριό καταστράφηκε από την πανώλη, ενώ στη συνέχεια χτίστηκε εκ νέου από κατοίκους προερχόμενους από τα γειτονικά χωριά. Στα τέλη του 19ου αιώνα, η Μπάνιτσα, ευρισκόμενη εντός του ευρωπαϊκού τμήματος της Οθωμανικής Αυτοκρατορίας ήταν χωριό κατοικημένο αποκλειστικά από εξαρχικούς, σύμφωνα με βουλγαρικές στατιστικές. Οι κάτοικοι του χωριού ασχολούνταν με τη γεωργία και την ανθρακωρυχία. Έπειτα από τη φυγή των χυτηρίων σιδήρου, οι κάτοικοι παρήγαγαν ξυλάνθρακα, τον οποίον στη συνέχεια πωλούσαν στην κοντινή πόλη των Σερρών. Σύμφωνα με βουλγαρικά στατιστικά του 1873 και την Ethnographie des vilayets d'Andrinople, Monastir et Salonique η οποία πραγματοποιήθηκε στην Κωνσταντινούπολη, υπήρχαν στην Μπάνιτσα 101 οικογένειες και 330 εξαρχικοί κάτοικοι. Σύμφωνα με τη στατιστική μελέτη του Βούλγαρου Βασίλ Καντσόφ, το 1900, υπήρχαν 840 Ορθόδοξοι Χριστιανοί, ενώ παρά την ίδρυση της Βουλγαρικής εξαρχίας ήδη από το 1870, ουδείς κάτοικος είχε προσωρήσει σ' αυτήν 30 χρόνια μετά. Σύμφωνα με τον Ντίμιταρ Μίσεφ, γραμματέα της εξαρχίας, το 1905 τελικά υπήρχαν 1.080 εξαρχικοί κάτοικοι.
Μετά την περίοδο της οθωμανικής κατοχής, όταν καταλήφθηκε το χωριό από τον βουλγαρικό στρατό το 1912, υπήρχαν 120 οικίες στην Μπάνιτσα. Ωστόσο, κατά τη διάρκεια του Β΄ Βαλκανικού Πολέμου, το 1913, πολλοί κάτοικοί του διέφυγαν στη Βουλγαρία, ενώ στη συνέχεια το χωριό πυρπολήθηκε από τον ελληνικό στρατό Συγκεκριμένα, 34 οικογένειες ζήτησαν να ρευστοποιηθεί η περιουσία τους και να προσφύγουν στη Βουλγαρία σύμφωνα με το πρόγραμμα ανταλλαγής πληθυσμών της Συνθήκης του Νεϊγύ.
Το χωριό είναι σήμερα ερειπωμένο και ακατοίκητο. Μόνον το κωδωνοστάσιο, το οποίο ανεγέρθηκε το 1883, στέκει ακόμη, καθώς και ο ανατολικός τοίχος της εκκλησίας επάνω στον οποίο επιγραφές είναι ορατές.
Τον Μάϊο του 2020, ο Βούλγαρος υπουργός Εθνικής Άμυνας Καρακατσάνοφ ζήτησε τη δημιουργία μνημείου για τον κομιτατζή Γκότσε Ντέλτσεφ στις Καρυές.
Παραπομπές
Κατηγορία:Δήμος Σερρών Κατηγορία:Βαλκανικοί Πόλεμοι Κατηγορία:Οθωμανική Μακεδονία Κατηγορία:Εγκαταλελειμμένα χωριά του Νομού Σερρών
Κρέουσα της Αθήνας
Στην ελληνική μυθολογία, η Κρέουσα της Αθήνας ήταν Αθηναία πριγκίπισσα.
Οικογένεια
Η Κρέουσα ήταν η μικρότερη κόρη του Ερεχθέου, Βασιλιά της Αθήνας και της Πραξιθέας. Ήταν η αδελφή των Πρωτογένειας, Πανδώρας, Πρόκριδου, Ωρείθυιας και Χθωνίας. Ο Απολλόδωρος αναφέρει την Κρέουσα ως μητέρα του Αχαιού και του Ίωνα από τον σύζυγό της, Ξούθο. Προφανώς είναι και η μητέρα της κόρης του Ξούθου, Διομήδη.
Ωστόσο, σύμφωνα με το Ίων του Ευριπίδη, στο οποίο είναι εξέχων χαρακτήρας, η Κρέουσα ήταν μητέρα του Ίωνα από τον Απόλλωνα, καθώς ο Ξούθος ήταν στείρος, γι 'αυτό δέχτηκε τον Ίωνα ως γιο του. Η Κρέουσα αναφέρεται επίσης ως μητέρα του Ίωνα με τον Απόλλωνα από τον Στέφανο τον Βυζάντιο. Ο Γάιος Ιούλιος Υγίνος ονομάζει την Κρέουσα μητέρα του Κέφαλου από τον Ερμή.
Μυθολογία
Η Κρέουσα γλίτωσε από τη μοίρα των αδελφών της επειδή ήταν βρέφος τη στιγμή που είχαν ορκιστεί να αυτοκτονήσουν εάν μία από αυτές πέθαινε. Σύμφωνα με τη γενική παράδοση, η Κρέουσα έκανε τον Ιόν, τον Αχαιό και τον Δώρο από τον Ξούθο.
Αλλά στο έργο Ίων, η Κρέουσα έμεινε έγκυος από τον Απόλλωνα πολύ πριν από τον γάμο της με τον Ξούθο. Για να την προστατεύσει από τον θυμό του πατέρα της, ο Απόλλωνας χρησιμοποίησε τις δυνάμεις του για να κρατήσει κρυμμένη την εγκυμοσύνη της. Η Κρέουσα γέννησε το παιδί της χωρίς πόνο λόγω της επέμβασης του Απόλλωνα, αλλά άφησε το μωρό σε μια σπηλιά επειδή φοβόταν τη δυσαρέσκεια του πατέρα της. Ωστόσο, ο Απόλλωνας είχε ζητήσει από τον Ερμή να φέρει τον γιο του, τον Ίον, στο ναό του και να κανονίσει να ανατραφεί εκεί. Η Κρέουσα, που δεν το γνώριζε, επέστρεψε για να φέρει το παιδί αφού αισθάνθηκε ενοχές. Όταν δεν μπορούσε να βρει το παιδί, υπέθεσε ότι τα άγρια θηρία είχαν φάει το μωρό και επέστρεψε με θρήνο.
Χρόνια αργότερα, ο Ξούθος πήγε να συμβουλευτεί το μαντείο των Δελφών για το γάμο του με την Κρέουσα που είναι άτεκνη και εκεί συνάντησε τον Ιόν, που μεγάλωσε στο ναό του Απόλλωνα. Η προφητεία που δόθηκε από τον Απόλλωνα φάνηκε να υποδεικνύει τον Ιόν ως γιο του, οπότε ο Ξούθος αποφάσισε να υιοθετήσει τον νέο. Η Κρέουσα, αγνοώντας την υπογονιμότητα του συζύγου της, πίστευε ότι η γέννηση του Ιόν πρέπει να ήταν αποτέλεσμα της μοιχείας του Ξούθου στο παρελθόν και προσπάθησε να δηλητηριάσει τον νεαρό άνδρα, αλλά ο Ιόν ανακάλυψε εγκαίρως τη συνωμοσία της και την κυνηγούσε για να την σκοτώσει. Η Κρέουσα αναζήτησε καταφύγιο στο βωμό του Απόλλωνα και ζήτησε να μην τη σκοτώσει. Τελικά, λόγω της παρέμβασης της Πυθίας που είπε στον Ιόν ότι βρέθηκε εγκαταλελειμμένος και του έδωσε το καλάθι στο οποίο τον είχε βρει, η Κρέουσα συνειδητοποίησε ότι ο Ιόν ήταν ο γιος της από τον Απόλλωνα που είχε εγκαταλείψει, αφού ο Ιόν της περιέγραψε το περιεχόμενο του καλαθιού στο οποίο βρέθηκε ως μωρό. Στο τέλος του έργου, η Αθηνά υποσχέθηκε ότι η Κρέουσα και ο Ξούθος θα είχαν δύο γιους μαζί, τον Αχαιό και τον Δώρο. Στη συνέχεια, η θεά τους είπε να κρατήσουν όλα αυτά μυστικό από τον Ξούθο.
Πολιτισμός
Το έργο του 1754, «Κρέουσα, Βασίλισσα της Αθήνας» του Ουίλιαμ Ουάιτχεντ, δημιουργήθηκε στο Βασιλικό Θέατρο του Λονδίνου.
Πηγές
Κατηγορία:Πριγκίπισσες στην Ελληνική μυθολογία Κατηγορία:Γυναίκες του Απόλλωνα
Βελονισμός
Βελονισμός ονομάζεται μια μέθοδος εναλλακτικής ιατρικής η οποία κατατάσσεται στις ψευδοεπιστήμες.
Ιστορία
Πρόκειται θεραπευτική μεθοδολογία της οποίας οι ρίζες ανάγονται περίπου στο 100 π.Χ. στην αρχαία Κίνα και χρησιμοποιείται και σήμερα, έχοντας υποστεί με την πάροδο των αιώνων πολλές τροποποιήσεις και βελτιώσεις. Στηρίζεται στην παρατήρηση ότι στη λειτουργία του ανθρώπινου σώματος σημαντικό ρόλο παίζουν μερικοί ενεργειακοί δρόμοι που σχετίζονται με τις διαδρομές βασικών νεύρων ή ομάδων νευρώνων που στο βελονισμό ονομάζονται «μεσημβρινοί». Στη διαδρομή τους υπάρχουν μερικά σημεία στα οποία, επεμβαίνοντας με μηχανικό ερεθισμό (στην περίπτωση του βελονισμού εισάγοντας βελόνες από το δέρμα σε άλλοτε άλλο βάθος) βελτιώνουμε τη διαταραγμένη ροή της ενέργειας με θεραπευτικό αποτέλεσμα. Σύμφωνα με το Κείμενο "A Comprehensive Text, Shanghai College of Traditional Chinese Medicine", δημοσιεύτηκε ένας κατάλογος ασθενειών που ανταποκρίνονται στη θεραπεία με Βελονισμό.
Θεραπευτικοί ισχυρισμοί
Στην Κίνα ο βελονισμός χρησιμοποιείται για θεραπεία μιας μεγάλης γκάμας ασθενειών και συμπτωμάτων τους. Το κείμενο δεν δηλώνει ότι όλες οι αναφερόμενες στον κατάλογο καταστάσεις μπορούν να θεραπευτούν. Μερικές μπορούν μόνο να βελτιωθούν ή να υπάρξει συμπτωματική θεραπεία. Ενδεικτικά αναφέρονται κάποιες ασθένειες οι οποίες περιλαμβάνονται στο Κείμενο του Πανεπιστημίου της Σαγκάης της παραδοσιακής κινεζικής ιατρικής: χρόνια ιγμορίτιδα, κώφωση, γλαύκωμα, μυωπία, ρινίτιδα, πονόδοντος, κοινό κρυολόγημα, σχιστοσωμίαση, βρογχικό άσθμα, ακράτεια ούρων, αιματουρία, αμηνόρροια, δυσμηνόρροια, αιμορροΐδες, έκζεμα, πρόπτωση μήτρας, κ.λπ.
Ισχυρισμοί για αποτελεσματικότητα του βελονισμού στα ζώα
Το 2006, μια επιστημονική συστηματική επισκόπηση και αποτίμηση των αναφορών της εφαρμογής μεθόδων βελονισμού σε ζώα, είχε συμπεράνει ότι χρειάζονται παραπέρα στοιχεία, με δυνατότητα ανεξάρτητης επανάληψης για επιβεβαίωση, και μεθοδολογικά πιο αξιόπιστη πρωτογενής έρευνα, προκειμένου να γίνουν αποδεκτά ή να απορριφθούν τα πορίσματα για τις χρήσεις του βελονισμού στα ζώα. Παρόμοιες εκτιμήσεις έγιναν και το 2017, δίνοντας έμφαση στον περιορισμένο και περιπτωσιολογικό χαρακτήρα των σχετικών αναφορών από τους βελονιστές κτηνιάτρους.
Ο βελονισμός στον κόσμο
Δεν υπάρχει μόνο η παραδοσιακή κινέζικη ιατρική, αλλά επίσης ο ιαπωνικός βελονισμός, ο κορεατικός βελονισμός κλπ. Το 2010 η UNESCO συμπεριέλαβε τον βελονισμό στον Κατάλογο Άυλης Πολιτιστικής Κληρονομιάς της Ανθρωπότητας, ύστερα από σχετική αίτηση της Κίνας.
Εξωτερικοί σύνδεσμοι
Κατηγορία:Εναλλακτική ιατρική Κατηγορία:Ψευδοεπιστήμες
Τζόαν Κρόφορντ
Η Τζόαν Κρόφορντ (Joan Crawford, γενν. ως Lucille Fay LeSueur, 23 Μαρτίου 1904 - 10 Μαΐου 1977, το έτος γέννησης αβέβαιο, δείτε την ενότητα Σημειώσεις) ήταν Αμερικανίδα ηθοποιός του κινηματογράφου και της τηλεόρασης, που ξεκίνησε την καριέρα της ως χορεύτρια και showgirl. Το 1999 το Αμερικανικό Ινστιτούτο Κινηματογράφου την κατέταξε στην δέκατη θέση στην λίστα με τις 25 μεγαλύτερες σταρ του Χόλιγουντ όλων των εποχών. μικρογραφία|260x260εσ|Στην ταινία Ανθρώπινη αδυναμία (1932) Ξεκινώντας την καριέρα της ως χορεύτρια με διάφορες θεατρικές εταιρείες, προτού γίνει χορεύτρια στο Μπρόντγουεϊ, η Κρόφορντ υπέγραψε το 1925 συμβόλαιο με τη Metro-Goldwyn-Mayer, όπου είχε μικρούς ρόλους σε κάποιες ταινίες του βωβού κινηματογράφου. Η επιτυχία έφτασε το 1928 με το Our dancing daughters με το οποίο έγινε μια από τις μεγαλύτερες σταρ της Metro. Την δεκαετία του 1930 η φήμη της Κρόφορντ ανταγωνίστηκε την φήμη των συναδέλφων της Νόρμα Σίρερ και Γκρέτα Γκάρμπο. Ενσάρκωσε σκληρά εργαζόμενες νεαρές γυναίκες που βρίσκουν την επιτυχία και τον έρωτα. Τρεις από αυτές τις ταινίες έλαβαν θετική αποδοχή από το κοινό και έγιναν δημοφιλείς στις γυναίκες. Η Κρόφορντ έγινε ένα από τα πιο εξέχοντα αστέρια του κινηματογράφου στο Χόλιγουντ και μια από τις πιο ακριβοπληρωμένες γυναίκες στις Ηνωμένες Πολιτείες, ωστόσο από τα τέλη της δεκαετίας του 1930 οι ταινίες της Κρόφορντ άρχισαν να χάνουν χρήματα. Παρ' όλα αυτά, η καριέρα της σταδιακά βελτιώθηκε στις αρχές της δεκαετίας του 1940 και το 1945 έκανε μια ηχηρή επιστροφή, όταν πρωταγωνίστησε στην ταινία Θύελλα σε μητρική καρδιά (Mildred Pierce), για την οποία κέρδισε το Όσκαρ Α' Γυναικείου Ρόλου. Έλαβε υποψηφιότητες για το Όσκαρ Α' Γυναικείου Ρόλου για τις ταινίες Τα λύτρα του πόνου (Possessed, 1947) κι Πύρινος εφιάλτης (Sudden Fear, 1952). Συνέχισε να εμφανίζεται στον κινηματογράφο και την τηλεόραση καθ' όλη την διάρκεια της δεκαετίας του 1950 και του 1960. Γνώρισε τεράστια επιτυχία με την εξαιρετικά πετυχημένη ταινία τρόμου Τι απέγινε η Μπέιμπι Τζέιν; (What Ever Happened to Baby Jane, 1962), στην οποία συμπρωταγωνίστησε με την Μπέτι Ντέιβις, την μεγαλύτερή της αντίπαλο.
Το 1955 η Κρόφορντ συνεργάστηκε με την Pepsi-Cola Company μετά τον γάμο της με τον πρόεδρο αυτής της εταιρείας Άλφρεντ Στιλ. Μετά τον θάνατό του το 1959, η Κρόφορντ πήρε την θέση του στο συμβούλιο των μετόχων, θέση την οποία υπηρέτησε μέχρι τη συνταξιοδότησή της το 1973. Μετά την κυκλοφορία της βρετανικής ταινίας τρόμου Τρόμος απ' το παρελθόν το 1970, η Κρόφορντ συνταξιοδοτήθηκε από τον κινηματογράφο. Η τελευταία της δημόσια εμφάνιση έγινε το 1974, όταν κυκλοφόρησαν μη κολακευτικές φωτογραφίες της στον τύπο. Η Κρόφορντ εξαφανίστηκε από την δημόσια ζωή και απομονώθηκε μέχρι τον θάνατό της το 1977.
Βιογραφία
Γεννημένη ως Lucille Fay LeSueur στο Σαν Αντόνιο του Τέξας, το μικρότερο και τρίτο παιδί της Άννα Μπελ (Τζόνσον) και του Thomas LeSueur, ενός ιδιοκτήτη πλυντηρίου. Είχε αγγλική, γαλλική, σουηδική και ιρλανδική καταγωγή. Τα μεγαλύτερα αδέρφια της ήταν η αδερφή Daisy LeSueur, η οποία πέθανε πριν τη γέννηση της Κρόφορντ, και ο αδερφός Hal LeSueur.
Ο πατέρας της Κρόφορντ εγκατέλειψε την οικογένεια λίγους μήνες πριν την γέννησή της και επανεμφανίστηκε το 1930 στην Abilene του Τέξας όπου εργαζόταν σε οικοδομή. Μετά την εξαφάνιση του LeSueur, η μητέρα της Κρόφορντ παντρεύτηκε τον Henry Cassin. Ο γάμος αυτός καταγράφεται στο δημοτολόγιο ως ο πρώτος γάμος της μητέρας της Κρόφορντ. Η Κρόφορντ έζησε με την μητέρα, τον πατριό και τα αδέρφια της στην Οκλαχόμα. Εκεί, ο Cassin, ένας ιμπρεσάριος, ήταν επικεφαλής της Όπερας Ράμσεϊ. Επιχείρησε να κλείσει διάφορους και διακεκριμένους ερμηνευτές όπως η Άννα Πάβλοβα και η Eva Tanguay. Εκείνη την περίοδο, η Κρόφορντ αγνοούσε το γεγονός ότι ο Cassin, τον οποίο φώναζε "μπαμπά", δεν ήταν ο βιολογικός της πατέρας μέχρι που ο αδερφός της Hal της είπε την αλήθεια. Ο Cassin ξεκίνησε να την παρενοχλεί σεξουαλικά από την ηλικία των 11 ετών. Η παρενόχληση συνεχίστηκε μέχρι που η Κρόφορντ πήγε στην St. Agnes Academy, ένα ρωμαιοκαθολικό σχολείο. Η Κρόφορντ προτιμούσε το ψευδώνυμο "Billie" και απολάμβανε να παρακολουθεί διάφορα έργα να προβάρονται στο θέατρο του πατριού της. Η αστάθεια της οικογένειάς της, επηρέασε αρνητικά την παιδική ηλικία της Κρόφορντ, με αποτέλεσμα η εκπαίδευσή της να μην προχωρήσει ποτέ πέρα από το δημοτικό σχολείο.
Από την παιδική ηλικία, το όνειρο της Κρόφορντ ήταν να γίνει χορεύτρια. Ωστόσο μια μέρα, σε μια προσπάθεια να αποφύγει τα μαθήματα πιάνου, γλίστρησε στα σκαλιά μπροστά στην είσοδο του σπιτιού της και τραυμάτισε σοβαρά το πόδι της σε ένα σπασμένο μπουκάλι από γάλα. Ως αποτέλεσμα, υποβλήθηκε σε τρία χειρουργεία για να αποκαταστήσει την ζημιά. Στάθηκε αδύνατο για την ίδια να φοιτήσει στην δευτεροβάθμια εκπαίδευση ή να συνεχίσει τα μαθήματα χορού για 18 μήνες.
Ενώ κατοικούσε ακόμα στο Λότον, ο πατριός της Κρόφορντ κατηγορήθηκε για υπεξαίρεση. Παρόλο που αθωώθηκε στο δικαστήριο, μπήκε στην μαύρη λίστα στο Λότον και η οικογένεια μετακόμισε στο Κάνσας Σίτι του Μιζούρι πιθανώς γύρω στο 1916. Μετά την εγκατάστασή τους εκεί, ο Cassin έγραψε την Κρόφορντ στην St. Agnes Academy του Κάνσας. Όταν η μητέρα της και ο πατριός της χώρισαν, η ίδια παρέμεινε στο St. Agnes ως μαθήτρια, και περνούσε τον περισσότερο χρόνο της εκεί δουλεύοντας, κυρίως μαγειρεύοντας και καθαρίζοντας, παρά σπουδάζοντας.
Αργότερα φοίτησε στην Rockingham Academy, επίσης ως εργαζόμενη φοιτήτρια. Ενώ φοιτούσε εκεί, ξεκίνησε να φλερτάρει και είχε την πρώτη της σοβαρή σχέση με έναν τρομπετίστα, που ονομαζόταν Ρέι Στέρλινγκ.
Το 1922, γράφτηκε στο Stephens College του Μιζούρι, όπου έδωσε ως έτος γέννησης το 1906. Φοίτησε στο Stephens μόνο για λίγους μήνες προτού τα παρατήσει, καθώς συνειδητοποίησε ότι δεν ήταν προετοιμασμένη για το πανεπιστήμιο.
Mommie Dearest
μικρογραφία|260x260εσ|Με τον γιο της, Κρίστοφερ (1951) Τον Νοέμβριο του 1978, η Κριστίνα Κρόφορντ κυκλοφόρησε το βιβλίο Mommie Dearest, το οποίο περιλάμβανε τους ισχυρισμούς της πως η μετέπειτα μητέρα της ήταν ασκούσε συναισθηματική βία στην Κριστίνα και τον αδερφό της Κρίστοφερ επειδή ενδιαφερόταν περισσότερο για την καριέρα της παρά για τον ρόλο της ως μητέρα. Πολλοί από τους φίλους και συναδέλφους της Κρόφορντ, συμπεριλαμβανομένων των Βαν Τζόνσον, Αν Μπλάιθ, Μίρνα Λόι, Κάθριν Χέπμπορν, Σεζάρ Ρομέρο, Γκάρι Γκρέι, Ντάγκλας Φέρμπανκς Τζούνιος (πρώτος σύζυγος της Κρόφορντ) και οι άλλες δυο μικρότερες κόρες της Κρόφορντ - Κάθι και Σίντνι - κατήγγειλαν το βιβλίο και αρνήθηκαν κατηγορηματικά οποιοδήποτε είδος βίας. Ωστόσο άλλοι συνάδελφοι της Κρόφορντ, συμπεριλαμβανομένων των Μπέτι Χάτον, Έλεν Χέιζ, Τζέιμς Μακάρθουρ (γιος της Χέιζ), Τζουν Άλισον, Λιζ Σμιθ, Ρεξ Ριντ και Βίνσεντ Σέρμαν ανέφεραν ότι είχαν γίνει μάρτυρες κάποιας μορφής βίαιης συμπεριφοράς. Ο γραμματέας της Κρόφορντ, Jeri Binder Smith, επιβεβαίωσε τους ισχυρισμούς της Κριστίνα. Το Mommie Dearest έγινε μπεστ σέλερ και κατέληξε στη βιογραφική ταινία του 1981 Αποκαλύψεις για μια γυναίκα, με πρωταγωνίστρια τη Φέι Ντάναγουεϊ στον ρόλο της Κρόφορντ.
Στην λαϊκή παράδοση
μικρογραφία|278x278εσ|Με τον Λούις Μπ. Μάγιερ (1953) Η διαμάχη ανάμεσα στην Κρόφορντ και την Μπέτι Ντέιβις αποτυπώνεται στο βιβλίο του Σον Κόνσινταϊν Bette and Joan: The Divine Feud (1989). Απέσπασε έντονο ανταγωνισμό για τους κινηματογραφικούς ρόλους, τα Όσκαρ και τον Franchot Tone, τον συμπρωταγωνιστή της Ντέιβις στην ταινία Μια επικίνδυνη γυναίκα (1935).
Η διαμάχη Κρόφορντ-Ντέιβις είναι το θέμα της πρώτης σεζόν της τηλεοπτικής σειράς του FX Feud, με τον υπότιτλο Bette and Joan. Την Κρόφορντ ενσαρκώνει η Τζέσικα Λανγκ, την Ντέιβις ενσαρκώνει η Σούζαν Σαράντον.
Προσωπική ζωή
Η Κρόφορντ παντρεύτηκε τέσσερις φορές. Οι πρώτοι τρεις γάμοι της κατέληξαν σε διαζύγιο, ενώ ο τελευταίος διήρκεσε μέχρι τον θάνατο του συζύγου της, Άλφρεντ Στιλ. Υιοθέτησε πέντε παιδιά, ένα από τα οποία ζητήθηκε πίσω από τη βιολογική του μητέρα. Η σχέση της Κρόφορντ με τα δυο μεγαλύτερα παιδιά της, Κριστίνα και Κρίστοφερ, ήταν πικρή. Μάλιστα η Κρόφορντ αποκλήρωσε αυτά τα δυο παιδιά και μετά τον θάνατό της, η Κριστίνα έγραψε ένα αρκετά γνωστό «τα λέω όλα» βιβλίο με τον τίτλο Mommie Dearest (1978). Το βιβλίο αυτό μεταφέρθηκε στον κινηματογράφο με πρωταγωνίστρια τη Φέι Ντάναγουει, ενώ στην Ελλάδα προβλήθηκε με τον τίτλο Αποκαλύψεις για μια γυναίκα το 1981.
Θάνατος
μικρογραφία|260x260εσ|Στο [[Τι απέγινε η Μπέιμπι Τζέιν; (ταινία, 1962)|Τι απέγινε η Μπέιμπι Τζέιν; (1962)]] Η Τζόαν Κρόφορντ πέθανε από καρδιακή προσβολή στις 10 Μαΐου στο διαμέρισμά της στην Ανατολική 68η Οδό.
Βουβός κινηματογράφος
‡ δηλώνει ταινία που έχει χαθεί